DJe aſcher-mittwoch ſol auff einen freytag fallen/
Man ſol die Martins-gans zum oſter-haͤßgen
ſtallen/
Die maͤdgen ſollen lux/ die buͤfgen lutze heiſſen/
Der beſen-binder ſol die kupfferſtuͤcke reiſſen/
Der ſtunden-ruffer ſol Concerten muſiciren/
Und der gemeine lauff ſol ſich durchaus verlieren/
Wo ich der ſtoltzen ſeel in dem beliebten leibe
Nicht auch biß an den tod getreu und guͤnſtig bleibe.